C 424/40
EL
Επίσημη Εφημερίδα της Ευρωπαϊκής Ένωσης
7.11.2022
Λόγοι ακυρώσεως και κύρια επιχειρήματα Προς στήριξη της προσφυγής της, η προσφεύγουσα προβάλλει έξι λόγους. 1.
Ο πρώτος λόγος αφορά τη συνδρομή των προϋποθέσεων συμβατότητας που προβλέπει το Καθεστώς III για την ελεύθερη ζώνη της Μαδέρα, ιδίως την προέλευση των κερδών και τη δημιουργία και τη διατήρηση θέσεων εργασίας στην περιοχή. 2.
Με τον δεύτερο λόγο προβάλλεται αδικαιολόγητη καθυστέρηση της Επιτροπής να ενεργήσει. 3.
Με τον τρίτο λόγο προβάλλεται παράβαση της υποχρέωσης αιτιολόγησης. 4.
Ο τέταρτος λόγος στηρίζεται στο δικαίωμα σε δίκαιη δίκη. 5.
Ο πέμπτος λόγος στηρίζεται στην προστασία της δικαιολογημένης εμπιστοσύνης.
6. Ο έκτος λόγος στηρίζεται στην αρχή της ασφάλειας δικαίου.
Προσφυγή της 8ης Σεπτεμβρίου 2022 — House Foods Group κατά ΚΓΦΠ (SK20) (Υπόθεση T-556/22) (2022/C 424/52) Γλώσσα διαδικασίας: η αγγλική Διάδικοι Προσφεύγουσα: House Foods Group, Inc. (Οσάκα, Ιαπωνία) (εκπρόσωποι: G. Würtenberger και T. Wuttke, δικηγόροι) Καθού: Κοινοτικό Γραφείο Φυτικών Ποικιλιών (ΚΓΦΠ) Στοιχεία σχετικά με τη διαδικασία ενώπιον του ΚΓΦΠ Επίδικη κοινοτική φυτική ποικιλία: SK20 — Αίτηση για τη χορήγηση κοινοτικού δικαιώματος επί φυτικής ποικιλίας αριθ.
2017/3314 Προσβαλλόμενη απόφαση: Απόφαση του τμήματος προσφυγών του ΚΓΦΠ της 1ης Ιουλίου 2022 στην υπόθεση A 018/2021 Αιτήματα Η προσφεύγουσα ζητεί από το Γενικό Δικαστήριο: — να ακυρώσει την προσβαλλόμενη απόφαση· — να καταδικάσει το ΚΓΦΠ στα δικαστικά έξοδα.
Προβαλλόμενοι λόγοι — Παράβαση του άρθρου 6 του κανονισμού (EΕ) 2100/94 του Συμβουλίου. — Παράβαση του άρθρου 7 του κανονισμού (EΕ) 2100/94 του Συμβουλίου· — Παράβαση του άρθρου 76 του κανονισμού (EΕ) 2100/94 του Συμβουλίου· — Παράβαση του άρθρου 81 του κανονισμού (EΕ) 2100/94 του Συμβουλίου.
Προσφυγή της 5ης Σεπτεμβρίου 2022 — Fachverband Eisenhüttenschlacken κατά Επιτροπής (Υπόθεση T-560/22) (2022/C 424/53) Γλώσσα διαδικασίας: η γερμανική Διάδικοι Προσφεύγουσα: Fachverband Eisenhüttenschlacken eV (Duisburg, Γερμανία) (εκπρόσωποι: G. Franßen, δικηγόρος, και C. Koenig, καθηγητής)